აფხაზეთის ავტონომიური რესპუბლიკის განათლებისა და კულტურის სამინისტრო

აცხადებს კონკურსს სამინისტროს მმართველობის სფეროში შემავალი სოხუმის კ.გამსახურდიას სახელობის სახელმწიფო დრამატული თეატრის სამხატვრო ხელმძღვანელის კანდიდატთა შესარჩევად

„პროფესიული თეატრების შესახებ“ საქართველოს კანონის მე-10 მუხლის მე-3 პუნქტის თანახმად:

 „სამხატვრო ხელმძღვანელი უნდა იყოს უმაღლესი სახელოვნებო განათლების მქონე პირი, პროფესიით რეჟისორი ან მსახიობი, ოპერისა და ბალეტის თეატრში − პროფესიით დირიჟორი ან უმაღლესი სამუსიკო განათლების მქონე სხვა პირი, ხოლო განსაკუთრებულ შემთხვევაში − სახელოვნებო გამოცდილების, აღიარების, თვალსაჩინო დამსახურების მქონე პირი.

კანდიდატთა წარდგენის წესი

აფხაზეთის ავტონომიური რესპუბლიკის განათლებისა და კულტურის სამინისტროში კანდიდატთა წარდგენის უფლება აქვთ თეატრალური საქმიანობით დაკავებულ იურიდიულ პირებს (ორგანიზაციებს) და თეატრალური საქმიანობით დაკავებული პირებისგან შემდგარ საინიციატივო ჯგუფებს არანაკლებ ათი წევრის შემადგენლობით.

ცალკეულ საინიციატივო ჯგუფს და თეატრალური საქმიანობით დაკავებულ იურიდიულ პირებს აქვთ მხოლოდ ერთი კანდიდატურის წარდგენის უფლება.

**კონკურსში მონაწილეობისათვის აფხაზეთის ა/რ განათლებისა და კულტურის სამინისტროს**

**უნდა წარედგინოს შემდეგი დოკუმენტაცია:**

წარდგინება მინისტრის სახელზე;

კანდიდატის მიერ შედგენილი კონკრეტული თეატრის განვითარების ოთხწლიანი კონცეფცია (2-5 გვერდზე);

კანდიდატის ვრცელი შემოქმედებითი CV, თუ კანდიდატი პროფესიით რეჟისორია, ბოლო პერიოდში განხორციელებული დადგმების ჩამონათვალი, ამონარიდები რეცენზიებიდან; რეცენზიები წარმოდგენილი უნდა იყოს გამოქვეყნებული საგაზეთო პუბლიკაციების ქსეროასლებით ;

კანდიდატის პირადობის დამადასტურებელი მოწმობის, ან პასპორტის ასლი;

კანდიდატის უმაღლესი განათლების დამადასტურებელი დოკუმენტის (დიპლომის) ასლი;

კანდიდატის ფოტოსურათი.

საკონკურსო დოკუმენტაცია წარმოდგენილი უნდა იქნეს ორ ეგზემპლარად და, ასევე, ელექტრონულად (CD).

**გადაწყვეტილების მიღების წესი**

აფხაზეთის ა/რ განათლებისა და კულტურის სამინისტროსთან არსებული სახელმწიფო პროფესიული თეატრების სამხატვრო ხელმძღვანელობის კანდიდატთა შესარჩევი სარეკომენდაციო საბჭო წარმოდგენილი დოკუმენტაციის საფუძველზე შეარჩევს შესაბამის კანდიდატებს და დასანიშნად წარუდგენს მინისტრს.

 საბჭო უფლებამოსილია, საჭიროების შემთხვევაში, ცალკეულ კანდიდატთან გამართოს გასაუბრება.

 საბჭოს წევრებს არ აქვთ კანდიდატთა წარდგენის და საინიციატივო ჯგუფებში მონაწილეობის უფლება.

**დოკუმენტაციის მიღების ვადები**

საკონკურსო დოკუმენტაცია მიიღება აფხაზეთის ა/რ განათლებისა და კულტურის სამინისტროში **2013 წლის 21 ნოემბრის ჩათვლით, დღის 12.00.სთ-მდე.**

დამატებითი ინფორმაციისთვის მოგვმართეთ:

თბილისი, უზნაძის ქუჩა N68, აფხაზეთის ა/რ განათლებისა და კულტურის სამინისტრო.

ტელ. 295 18 49